Ny skarp pris på Hyundai Inster – presses ned under 170.000 kroner

Så er der godt nyt til elbilsjægerne – Hyundai holder udsalg på den populære Hyundai Inster. Med et nyt prisniveau, der starter ved 169.995 kroner, bliver det nu endnu mere overkommeligt at få elbil i garagen.

Inster har allerede vundet opmærksomhed for sit skarpe design, rummelige kabine og solide rækkevidde – og ikke mindst titlen som World Electric Vehicle 2025. Nu vil Hyundai gøre det endnu nemmere at tage springet væk fra benzin og diesel.

– Vi vil gøre det lettere for endnu flere at vælge elbil, uden at man skal gå på kompromis med udstyr, komfort eller sikkerhed, siger Annegrethe Skovby, pressechef for Hyundai Danmark.

10.000 kroners rabat – men kun i en begrænset periode

Den nye kampagne betyder, at samtlige Inster-varianter falder 10.000 kroner i pris. Rabatten gælder frem til den 31. august eller så længe lageret rækker – i alt er der sat 600 biler af til kampagnen, uanset om man vælger en lagerbil eller bestiller direkte fra fabrikken.

Inster fås i tre udstyrsniveauer: Essential, Advanced og Cross. De to førstnævnte tilbydes med valgfri batteristørrelse, mens Cross-udgaven udelukkende kommer med den største rækkevidde.

Rækkevidde op til 370 km – og lynopladning som standard

Standard Range-modellen med et 42 kWh-batteri leverer op til 327 kilometer på en opladning og yder 97 hestekræfter. Den fås nu fra 169.995 kroner.

Vil man længere på en opladning, kan man vælge Long Range-udgaven med et større 49 kWh-batteri, 115 hestekræfter og op til 370 kilometers rækkevidde. Her starter priserne ved 191.995 kroner.

Uanset batteristørrelse kan bilen lynoplades med op til 120 kW, hvilket betyder, at man kan lade batteriet fra 10 til 80 procent på cirka 30 minutter under de rette forhold.

Ny mulighed for fem personer – for en beskeden merpris

Hyundai lancerer samtidig en ny mulighed for dem, der har brug for mere plads til passagerer. Advanced-udgaven kan nu bestilles som femsædersmodel for blot 5.000 kroner ekstra.

LÆS OGSÅ: 8 elbiler til under 200.000 kroner.

Inster leveres som standard med 5 års garanti uden kilometerbegrænsning og 8 års batterigaranti.

Få det fulde overblik over modellerne her

Ny skarp pris på Hyundai Inster – presses ned under 170.000 kroner